Wilhelm Marschall

Wilhelm Marschall (30 September 1886 – 20 Mac 1976) ialah seorang Laksamana Jeneral (Generaladmiral) Jerman semasa Perang Dunia II. Beliau juga adalah penerima pingat Pour le Mérite yang diterima sebagai komander U-boot UB-105 Jerman semasa Perang Dunia I. Pingat Pour le Mérite merupakan darjah kebesaran tertinggi tentera Kerajaan Prusia untuk pegawai Jerman sehingga pengakhiran Perang Dunia I.

Biografi

Marschall telah dilahirkan di Augsburg, Kerajaan Beraja Bavaria, pada tahun 1886. Pada tahun 1906 beliau memasuki Kaiserliche Marine sebagai seorang Seekadett. Semasa Perang Dunia I beliau berkhidmat sebagai pegawai pemerhati di atas kapal perang Kronprinz Wilhelm. Pada tahun 1916 beliau mendapat pendidikan sebagai komander U-boot dan menjadi nakhoda kedua-dua kapal selam UC-74 dan UB-105 menjelang akhir peperangan.

Sewaktu di dalam Reichsmarine, Marschall bertugas sepenuhnya sebagai Vermessungsoffizier (pegawai kajian) dan jawatan staf yang berlainan. Pada penghujung tahun 1934 beliau menjadi komander kapal tempur kecil Admiral Scheer. Selaku Konteradmiral pada tahun 1936, beliau menyertai Oberkommando der Marine (OKM, Markas Besar Tentera Laut) dan mengepalai bahagian operasi. Semasa Perang Saudara Sepanyol Marschall memerintah angkatan laut Jerman di luar pantai Sepanyol. Beliau telah dinaikkan pangkat ke Laksamana dan menjadi Flottenchef (Panglima Armada) pada tahun 1939.

Laksamana Marschall, mengibarkan benderanya di kapal tempur Gneisenau, memimpin angkatan laut Jerman yang memintas dan menenggelamkan kruiser bantuan British  pada 23 November 1939, semasa membuat rondaan diluar Kepulauan Faroe. Pada 8 Jun 1940, semasa bahagian akhir Kempen Norway, Marschall dan sebahagian daripada pasukan (kapal berbendera Gneisenau, dan kapal kembarnya Scharnhorst) bertembung dengan kapal pengangkut pesawat  dan dua kapal pembinasa ( dan ) British kira-kira 280 batu dari barat Harstad, Norway. Dalam pertempuran selama dua jam, Glorious dan kedua-dua pembinasanya tenggelam, manakala Scharnhorst mengalami kerosakan (ditembak oleh salah satu torpedo Acasta). Walaupun pertempuran ini dimenangi pihak Jerman, pertembungan Marschall dengan Glorious telah mengingkari arahan untuk mengelakkan pertempuran. Perselisihan Marschall dengan OKM mengenai perkara ini, dan kerosakan teruk kepada Scharnhorst semasa pertarungan itu, menyebabkan Marschall digantikan selaku Flottenchef oleh Laksamana Günther Lütjens. Marschall mengetuai pemeriksaan pendidikan tentera laut selama dua tahun bermula pada musim panas tahun 1940.

Pada tahun 1942 Marschall telah dinamakan Laksamana Pemerintah Pentadbiran Tentera di Perancis dan menggantikan Alfred Saalwächter sebagai Panglima Marinegruppenkommando West (Markas Kumpulan Tentera Laut Barat). Pada 1 Februari 1943 beliau dinaikkan pangkat ke Generaladmiral, tetapi telah digantikan sebagai Panglima Tentera Laut Barat oleh Theodor Krancke dan dinyahaktif kemudian pada musim bunga tahun itu.

Untuk baki peperangan, Marschall telah diaktifkan semula sebanyak dua kali, pertama sebagai Sonderbevollmächtigter (wakil khas) bagi Danube, dan kedua sebagai Panglima Marineoberkommando West (Markas Besar Tentera Laut Barat) sejurus sebelum perang berakhir. Dari tahun 1945–47 beliau ditahan sebagai tawanan perang.

Marschall meninggal dunia di Mölln, Jerman Barat, pada tahun 1976.

Tarikh kenaikkan pangkat 
 Seekadett - 1 April 1906
 Fähnrich zur See - 6 April 1907
 Leutnant zur See - 30 September 1909
 Oberleutnant zur See - 30 September 1912
 Kapitanleutnant - 1 Januari 1921
 Korvettenkapitan - 1 Ogos 1925
 Fregattenkapitan - 1 Oktober 1930
 Kapitän zur See - 1 Oktober 1932
 Konteradmiral - 1 Oktober 1936
 Vizeadmiral - 1 November 1938
 Admiral - 1 Disember 1939
 Generaladmiral - 1 Februari 1943

Anugerah kebesaran
Iron Cross Kelas 2 dan Kelas 1 (1914)
Darjah Kerabat Hohenzollern, Knight Cross berserta Pedang
Pour le Mérite (4 Julai 1918)
Bavarian Military Merit Order 4th Class with Swords
Order of the Iron Crown 3rd Class with War Decoration
Austrian Military Merit Cross 3rd Class with War Decoration
Lencana Perang Kapal Selam
Nishan-e-Imtiaz warna Perak berserta Pedang
Liakat Medal warna Perak berserta Pedang
Gallipoli Star
Pingat Kehormatan
Wehrmacht-Dienstauszeichnung Kelas 2 dan 1
Pingat Semat Iron Cross Kelas 1 dan Kelas 2
German Cross warna Emas (23 Mac 1942)

Rujukan

Petikan

Bibliografi

Pautan luar

Kelahiran 1886
Kematian 1976
Laksamana Tentera Jerman
Orang Jerman
Perang Dunia Kedua
U-Boot